google/wiki40b huggingface dataset:
Gymnasterka

Gymnasterka (på russisk гимнастёрка) er en russisk uniformstrøye i form av en kittel med lav krage og knepping halvveis ned på brystet som ble båret med belte i livet. Plagget var i bruk i ulike modeller i Den keiserlige russiske hær og i Den røde armé fra 1870- til 1960-tallet. Snittet likner en tradisjonell kosovorotka eller «russerbluse».

Historikk

Gymnasterka ble tatt i bruk omkring 1870 som hvit sommeruniform for russiske regimenter utstasjonert i Turkestan. Plagget var praktisk og bekvemt, og bruken spredte seg til andre avdelinger, etter hvert også i kamuflerende khaki og med plateformede epåletter og brystlommer.
Etter den russiske revolusjonen fikk Den røde armé en variant med brede bånd foran, og både bolsjeviker og hvitegardister brukte plagget i ulike varianter og farger under den russiske borgerkrigen tidlig på 1920-tallet. Plagget ble imidlertid avskaffet av Den røde armé i 1921. Det ble gjeninnført med vanlig skjortekrage i 1935, endret tilbake til sitt opprinnelige snitt med ståkrage fra tsartida i 1943, og endelig avskaffet i 1965 da det ble erstattet med moderne jakker.
Den røde armés gymnasterka ble båret sammen med uniformsluer som høylue (skyggelue med rund pull), budjonovka (høy, spiss skyggelue) og pilotka (russisk båtlue) eller stålhjelm.
Også russiske politifolk, både i tsarveldet og i Sovjetunionen, brukte gymnasterka som sommeruniform fram til 1950-tallet.
Austråttmadonnaen

Austråttmadonnaen er en treskulptur av Maria og Jesus, som finnes i Austrått borgkapell i Austråttborgen, Ørland.
Madonnaen er en av fire skulpturer i kapellet som skriver seg fra perioden 1220-1260, og som enten er importert fra Nord-England, eller er skåret i Trondheim av en engelsk håndverker. Den håndverksfaglige kvaliteten er påtagelig, begge personene er lange og tynne, og klærne de har på seg, ligger tett til kroppen. Skulpturen har vært malt, og spor etter fargene kan fortsatt skjelnes.
Austråttmadonnaen var en av de 7 (av i alt 10) skulpturer fra middelalderen som ble reddet ut av kapell under brannen i november 1916.
Brachypalpus

Utseende

Ganske store (11-14 mm), slanke blomsterfluer, kroppen noe hårete. De kan kjennes fra lignende slekter på at de er nokså hårete, og på at vingene har kraftige, mørke flekker.
Kroppen har gjerne en litt matt, bronseaktig glans. Hodet er kort og bredt, fasettøynene er nakne og møtes i pannen hos hannen. Antennene sitter på et fremspring i pannen. Ansiktet er litt uthulet under antennene, munnkanten litt fremspringende. Thorax er ganske tett kledt med lyse, oppstående hår, sett fra siden virker fluene litt bustete. Bakkroppen er sylindrisk og slank, med lange, fine, lyse hår. Beina er mørke, baklårene ganske kraftig fortykkede. Vingene har et kraftig men diffust, brunt tverrbånd midt på og brune områder ved vingespissen.

Levevis

Fluene er knyttet til skog med et innslag av døde eller døende trær. Larvene utvikler seg i råtten ved eller under bark.

Utbredelse

Slekten forekommer i Palearktis og i Nord-Amerika. Det er tre arter i Europa, en av dem er funnet i Norge.
Pinjene i Roma

Første sats

Første sats, I pini di Villa Borghese, skildrer støyende barn som leker soldater og marsjerer mellom pinjene i parken som omkranser Borghese-villaen.

Annen sats

I sats nr. 2, Pini presso una catacomba, har vi forflyttet oss til Campagna. Nå er stemningen melankolisk og musikken domineres av skiftende crescendo og decrescendo. Instrumenter i de lavere tonearter og organistens repeterende pedalbruk skal gjenspeile de underjordiske katakombene, mens trombonene representerer messende prester.

Tredje sats

Tredje sats, I pini del Gianicolo, er en nocturne fra et tempelområde på Janiculum-høyden. Tempelet er viet den romerske guden Janus. Guder med to ansikter åpner store dører og porter, og markerer med dette inngangen til et nytt år. I tredje sats introduserer Respighi som den første i musikkhistorien bruken av autentiske lydopptak i et orkesterverk, ved å inkludere opptak av en nattergal blant orkesterstemmene. (I partituret angis et bestemt opptak som kan avspilles på fonograf: The Brunswick Panatrope.)

Fjerde sats

I fjerde og siste sats, I pini della Via Appia, skildres pinjetrærne langs den eldgamle romerske innfartsåren Via Appia. I det disige morgengryet har solen akkurat reist seg over horisonten, og solstrålene treffer en romersk legion som forflytter seg innover mot byen til den i triumf har nådd opp på Capitol. Respighi ville skildre hvordan marken rystet under troppens marsjerende føtter, og den oppgaven gir han orgelet. Partituret inneholder også stemmer for blåseinstrumentet buccina; et messinginstrument som ble brukt av romerske tropper i antikken, og som i de fleste oppførelser av Respighis verk gjerne erstattes av flygelhorn – noe komponisten for øvrig selv åpnet for.
Brønnøysund Idrettslag

Historie

Høsten 1917 ble Helovard Lund, Aksel Skråmo, Kristian Olsen og Alf T. Nielsen enige om danne  en idrettsforening i Brønnøysund. Konstituerende møte ble holdt på en kafe i Maren Saurens hus, og navnet ble "Brønnøy Turn og Idrettsforening". Alf T. Nielsen ble utnevnt som den første formannen den 1. September 1917. 1920-årene ble de første fotballkampene spilt mot lag som Sandnessjøen IL, Dønna, Leirfjord og Nesna. 
I 2015 sesongen kunne juniorkapteinen Fredrik Salhus løfte Dana Cup trofeet sammen med BILs G17 lag. Samme sesong tronet Brønnøysund øverst i 4. divisjonen.

Anlegg

Håndball og allidrett foregår i Brønnøyhallen øst for Brønnøysund videregående skole. Tidligere ble fotballkampene avviklet på naturgressbanen øst for Flatåsen samt tidligere grusbane mellom Flatåsen og Brønnøyhallen. Etter at grusbanen fikk kunstgressdekke, spilles de fleste kampene her, hvor det nylig er satt opp et klubbhus. Den gamle kunstgressmatta ble byttet ut våren 2014 til stor glede blant spillerne. Det ble også bygget tribune på langsiden hvor klubbhuset ligger.  
Vinteren 2013 sto den oppblåsbare Torghatten Arena ferdig. Høsten samme året blåste lufthallen ned av en storm. Plastdukene på østsiden fikk de verste vindkastene og ble flerret opp flere steder ved at koblingene til luftaggregatene ble dratt av. Sommeren 2014 sto hallen oppe igjen etter å ha blitt lappet. Den permanent brukstillatelse fra kommunen kom i orden desember 2014. 9. desember 2015 fikk hallen nye rivningsskader og hallen ble kontrollert tatt ned. Denne gangen var problemet de fleksible kanalene mellom hall og viftehusene. Hallen kom den opp igjen i februar 2016. 29. april 2016, på et tidspunkt da vindhastigheten ved nærmeste målestasjon ble målt til ca. 26 m/s, gikk det galt igjen. Etter dette betraktes hallen som forsikringsmessig havarert og er kondemnert. Det jobbes nå med å realisere en ny stålhall på samme fundament.

Logo og draktfarge

Brønnøysund IL har de siste tiårene spilt med blåhvite stolpedrakter. På 70-tallet varierte derimot bruken av hvite shortser og strømper. 
På 50-tallet var logoen trekant-formet som var moderne på den tiden. BIL gikk derimot over til en sirkelformet logo.
Fylkesvei 5672

Fylkesvei 5672 går mellom Myrvang og Bjordal i Fjaler kommune. Veien er 2,9 km lang.
Frem til 2019 hadde veien betegnelsen fylkesvei 392.
Tekla Bądarzewska

Liv og virke

Tekla Bądarzewska var gift med Jan Baranowski og fødte fem barn i sitt ni år lange ekteskap, innen hun døde 27 år gammel. Krateret Bądarzewska på planeten Venus er opkalt etter henne.
Hun er særlig kjent som komponist til salongstykket Jomfruens bønn, (Modlitwa dziewicy, Das Gebet einer Jungfrau, La prière d'une vierge) Op. 4, publisert i Warszawa i 1856. Stykket ble i slutten av 1800-tallet trass i eller på grunn av sin enkelhet overordentlig populært og bearbeidet for mange forskjellige besetninger. I alt skrev Tekla Bądarzewska ca. 35 stykker salongmusik for klaver, deriblant det nesten likt oppbygde stykket Den hørte bønn (Prière exaucée).
Jomfruens bønn består av en enkel og iørefallene melodi som både forklarer dets popularitet og at det av noen ble betraktet som underlødig. Atter andre ser det som et musikkstykke i romantisk stil for klaverundervisning av barn på linje med Robert Schumanns miniatyrer.
Ola Hanssen

Liv

Han var sønn av den tyske kjøpmannen Nicolai Hanssen (død i Trondheim 1834), som kom fra øya Pellworm og hadde slått seg ned i Trondheim. Moren Birgitte Marie Molde (død 1842) var prestedatter fra Stod. I 1827 tok han preliminæreksamen (en variant av examen artium uten latin) og var deretter redaktør for det opposisjonelle bladet Folkevennen i Trondheim fra 1828 til 1830. Dette bladet fikk ingen portonedsettelse av regjeringen og var derfor ute av stand til å holde det gående i lengden.
Siden bodde han en tid i Oppdal, hvor han var aktiv i bygdas sogneselskap og særlig arbeidet for å opprette en sparebank. Senere bodde han i Christiania, hvor han deltok i den politiske opposisjonen. I 1833 var han en av John Neergaards tilhengere, og under stortingsforhandlingene det året holdt han et 17. mai-lag hos Mor Sæther i Pipervika for opposisjonelle stortingsmenn, Henrik Wergeland, Sylvester Sivertson og andre. Han utga senere et skrift om Storthinget i 1833 (1835).
I 1838 ble Hanssen dømt til en pengebot på tre mark i Trondheim byrett for injurier mot Peder Bjørnson, sogneprest i Kvikne og far til Bjørnstjerne Bjørnson. Han var en av flere opposisjonelle skribenter som ble dømt som «tremarksmenn» i denne tiden. Saken gjaldt artikkelen «En egen Sag» i Christiania Intelligentssedler. Han forfalt senere på grunn av drikk og døde ung.
Komiprisen 2008

Komiprisen 2008 ble arrangert lørdag 30. august 2008 på Chat Noir  med Øystein Bache som programleder.
Grisøreengvikler

Utseende

En middelsstor til ganske stor (vingespenn 18-22 millimeter), gråbrun vikler med forholdsvis smale vinger. Forvingen har en diffus, lys avlang flekk nær bakhjørnet og noen fine, lyse skråstreker rundt vingespissen. Bakvingen er gråbrun.

Levevis

Denne arten er knyttet til kulturlandskapet og finnes helst i åkerkanter. Larvene lever trolig på blomsterkurvene av griseblad (Scorzonera humilis), men næringsplanten er ikke kjent med sikkerhet.

Utbredelse

Arten har en ganske begrenset utbredelse og er kjent fra Fennoskandia, Baltikum, det nordvestlige Russland, Tsjekkia, Slovakia og Italia. I Norge er den bare funnet på noen få lokaliteter i Akershus, Hedmark og Telemark. Den er vurdert som Direkte truet (EN) på den norske rødlisten fra 2015.
Tappa Gaura

Tappa Gaura eller Tepe Gawra eller Tepe Gaura er en ruinhaug i Irak om lag fire kilometer øst av Khorsabad, som ble oppdaget i 1927 av Ephraim Avigdor Speiser og ble lagt åpen mellom 1930 og 1937 av amerikanske arkeologer. Funnstedet ligger i guvernementet Ninawa.
En kort undersøkelsesgraving ble foretatt av Austen Layard en gang før 1850, uten at han ble klar over noe særlig bemerkelsesverdig.
Fra 1930 og 1932, og fra 1936 til 1937, ble haugen utgravd under ledelse av Speiser, og de mellomliggende år av Charles Bache. Det ble funnet spor av kontinuerlig bosetting fra det sene sjette årtusen før Kristus og til 1300-tallet. Fra det 6. årtusen stammer rester av en tett landsby med enkle adobehus og polykrom keramikk fra den Halaf-tiden (oppkalt etter Tell Halaf). Til de yngre funn hører Stempelsiegel med dyremotiver fra det tredje årtusen f.Kr. og fundamenter til templer fra assyrisk tid.
Mot midten av 5. årtusen reduserte landsbybebyggelsen seg og etter et hiatus (tidsavsnitt uten arkeologiske funn) dukker det opp tre byggverk av midtsalstype. De har en nisjepældekorasjon rypisk for senere templer, men det ble ikke avdekket noe alter som ville ha kunnet bekredte at de var templer. Alle tre bygninger ligger inntil en åpen plass.
Under utgravningene er det blitt avdekket minst 17 assyriske bronseslanger fra tidlig bronsealder.
Institutt for kriminologi og rettssosiologi (UiO)

Institutt for kriminologi og rettssosiologi (IKRS) er et tverrfaglig institutt ved Det juridiske fakultet ved Universitetet i Oslo. IKRS er Nordens største samfunnsvitskapelege forsknings- og utdanningsinstitutt innen emnene (kriminologi og rettssosiologi). Forskningen har tyngdepunkt i rettslig orientert samfunnsvitenskap (kriminologi og rettssosiologi), med overlapp til rettsvitenskapen. Instituttet har sine røtter i to institutter, Institutt for kriminologi og Institutt for rettssosiologi, som ble slått sammen i 2000. IKRS har et bachelorprogram i kriminologi, og et masterprogram i kriminologi og et i rettssosiologi.
Institutt for kriminologi ble opprettet i 1954 under navnet Institutt for kriminologi og strafferett, med Johs. Andenæs som bestyrer. Strafferetten ble skilt ut til Institutt for offentlig rett på begynnelsen av 1990-tallet, og instituttet skiftet navn til Institutt for kriminologi.
Institutt for rettssosiologi ble opprettet i 1961, under navnet Institutt for rettssosiologi og forvaltningslære. Instituttet tilhørte i likhet med Institutt for kriminologi Det juridiske fakultet ved UiO, men var opprinnelig samlokalisert med Institutt for samfunnsforskning. Torstein Eckhoff var den første bestyreren; han ble senere etterfulgt av Vilhelm Aubert.
Den kriminologiske og rettssosiologiske forskningen ved Universitetet i Oslo fikk tidlig stor oppmerksomhet internasjonalt, og en rekke kjente forskere har virket ved instituttet, blant dem Nils Christie, Liv Finstad, Cecilie Høigård, Thomas Mathiesen, Vilhelm Aubert og Torstein Eckhoff. Universitetet i Oslo har blitt kjent for en sterk rettsrealistisk og rettssosiologisk tradisjon.
Avledningsmanøver

Avledningsmanøver er en handling som blir uført for å trekke oppmerksomhet fra en annen handling. I retorisk forstand er en avledningsmanøver en logisk tankefeil der en utgir et argument som i seg selv kan være logisk gyldig og holdbart, som om det er et annet argument enn det er, ved at en gir inntrykk av at det støtter en annen konklusjonen et annet standpunkt enn det faktisk støtter. På engelsk kalles det red herring. I den klassiske litteraturen om tankefeil som går tilbake til Aritoteles bok Sofistiske gjendrivelser kalles det «Ignoratio elenchi» – dvs. uvitenhet om gjendrivelse.
Aleksandr Danilovitsj Mensjikov

Aleksandr Danilovitsj Mensjikov (født 6. november/ 16. november 1673, død 12. november/ 23. november 1729) var en russisk general og adelsmann, og samtidig av Peter den store. Han bar tittelen prins av Russland, og var formelt guvernør for både St. Petersburg og for det russiske Guvernementet Estland i perioden 1710–1719. Han reiste Mensjikov-palasset i 1710, et barokt palass som i dag huser deler av Eremitasjen.
Under tsarinaen Katarina I av Russland var han i årene 1725–27 i praksis eneveldig, men ble senere sendt i eksil og fristet en usikker tilværelse de neste to årene som forvist til Sibir, inntil sin død i 1729.
Integrativ psykoterapi

Historie

Psykoterapiens historie har vært preget av at de ulike retningene har vært atskilt fra hverandre. Siden 1970-tallet har det vært en økende interesse for ulike integrative former for psykoterapi, det vil si retninger som ikke er forankret i en av de klassiske skoleretningene.
Graphical Network Simulator-3

Graphical Network Simulator-3 er et dataprogram og en nettverks-emulator som gjør det mulig å simulere nettverk med komplekse topologier. Programmet ble første gang lansert i 2008. Det benytter en kombinasjon av virtuelt og virkelig utstyr. Det benytter programmet Dynamips for å emulere programvare og å simulere operativsystemet Cisco IOS.
Marco Gabbiadini

Biografi

Marco Gabbiadini, som har engelsk mor og italiensk far, startet sin profesjonelle fotballkarriere i York City i september 1985. Han scoret 14 ligamål på 60 kamper for York før han gikk til Sunderland for £80 000 i september 1987. I Sunderland ble det 74 ligamål på 157 kamper i løpet av fire sesonger.
I oktober 1991 ble Crystal Palace hans neste klubb etter at de betalte $1 800 000 for Gabbiadini. Oppholdet i Palace ble kortvarig, og i januar 1992 ble han solgt til Derby County for £1 000 000 etter å ha scoret 5 mål på 15 ligakamper for the Eagles.
Rørestrand

Rørestrand er en offentlig badestrand syd i Horten. Området består av en stort gressområde på cirka 30 mål og strandlinje på 250 meter, hvorav 60 meter en langgrunn sandstrand beskyttet av en 80 meter lang molo. Nær stranden ligger en strandkiosk med et sydlansk utseende. På strandområdene finnes også et offentlig toalettbygg, sandvolleyball bane, sandhåndballbane. I 2015 ble stranden kåret til Vestfolds fineste strand av NRK.
Strandområdene er 100% eiet av Horten kommune.
Cemex

Cemex er en av verdens største produsenter av sement. Selskapet ble etablert under navnet Cemento Hidalgo i 1906 i Monterrey i Mexico, hvor hovedkvarteret fremdeles befinner seg. Navnet Cemex er en forkortelse for Cementos Mexicanos og ble tatt i bruk etter en sammenslåing mellom Cemento Hidalgo og Cementos Portland Monterrey (stiftet i 1920) i 1931. Selskapet vokste kraftig i 1960- og 1970-årene, og ble Mexicos ledende sementprodusent på midten av 1980-tallet. Fra da av begynte selskapet å satse i resten av verden.
Wallisbreen

Wallisbreen er en rundt 37 km lang isbre som ligger nordvest i Admiralitetsfjellene i Victoria Land i Antarktis. Isbreen flyter nordover og deretter nordvest, før den flyter sammen med de lavere delene av Dennistounbreen og Nashbreen like før de alle tre flyter ut i sjøen like øst for Cape Scott.
Breen ble kartlagt av U.S. Geological Survey (USGS) fra landmålinger og flyfoto tatt av U.S. Navy i 1960-63. Den ble navngitt av Advisory Committee on Antarctic Names (US-ACAN) etter sersjant Nathaniel Wallis, som omkom da en C-124 Globemaster styrtet i nærheten i 1958.
Pando

Pando er et departement nord i Bolivia. Den har et areal på 63 827 km² og en befolkning på 110 436 (2012). Departementshovedstaden ligger i Cobija.
Victor av Wied

Familiebakgrunn

Victor av Wied var sønn av general og politiker Wilhelm, 5. fyrste av Wied (1845–1907) og hans hustru, prinsesse Marie av Nederland (1841–1910). En eldre bror av Victor var Wilhelm av Wied, som i en kort periode, 7. mars-5. september 1914, var fyrste av Albania. En tante var Elisabet av Wied, dronning av Romania.

Som diplomat i Sverige

Victor av Wied var legasjonsråd i Stockholm 1919–1922 og deretter chargé d'affaires i Budapest. Fra den 15. desember 1933 var han minister i Sverige. Han hadde denne posten fram til 1943, da han ble erstattet av Hans Thomsen, tidigere chargé d'affaires i Washington, D.C.
Prajñāpāramitāsūtraen om den fullbyrdede rettferdighet

Prajñāpāramitāsūtraen om den fullbyrdede rettferdighet (kinesisk: Fóshuō liăo yì bānruòbōluómìduō jīng, 佛說了義般若波羅蜜多經; hangul: 요의반야바라밀다경) er en av de mindre prajñāpāramitātekstene, som er bevart i en oversettelse til kinesisk, foretatt av Dānapāla under det nordlige Song-dynastiet. Teksten er ikke bevart på sanskrit eller i tibetansk oversettelse.
Ask Idrettslag

Ask Idrettslag ble stiftet den 15. oktober 1928 og er Askøys eldste idrettsforening.
I 1997 ble det dannet et allianselag med Ask Friidrett og Ask Fotball.
Lauren Holly

NCIS

I 2005 ble Holly skrevet inn i TV-serien NCIS som direktør Jenny Shepard, og hun ble dermed gjenforent med sin tidligere med-skuespiller Mark Harmon (i rollen som teamleder Leroy Jethro Gibbs) som hun hadde møtt under innspillingen av TV-serien Chicago Hope. Rollefiguren Jenny Shepard dukket for første gang opp i TV-serien NCIS i episoden «Kill Ari (Part 1)», som var den første episoden av den tredje sesongen. Hun erstattet dermed den tidligere NCIS-direktøren Thomas Morrow som da hadde fått en ny stilling i Homeland Security.        
Laurens far, oberst Jasper Shepard, begikk selvmord. Shepard var en av Leroy Jethro Gibbs' tidligere partnere, og de var elskere. Mens Shepard og Gibbs var stasjonert på hemmelige oppdrag i Europa, ble Gibbs beordret tilbake til USA, og Jenny ble tilbudt sin egen seksjon i Europa. Da Gibbs spurte Jenny om å være med ham, nektet hun. De ble gjenforent i «Kill Ari (Part 1)» i sesong tre. Jenny Shepard ble drept i den nest siste episoden av sesong 5, «Judgment Day (Part 1)». Da hun døde, var hun allerede døende av en dødelig sykdom som aldri ble nærmere spesifisert i serien. 
I flere episoder i sesong fem blir hennes stadig sviktende helse tatt opp flere ganger, som for eksempel da rettslegen Ducky Mallard bestilte en test på en blodprøve og som han til kriminaltekniker Abby Sciuto sa at var fra en ukjent person. Dette ble avkreftet av Mallards assistent-lege Jimmy Palmer. Det kommer frem at Shepards blodprøver avslører langst større cellevekst enn det som er vanlig, og i tillegg at det finnes langt flere hvite blodceller i blodet enn det som er forsvarlig. En virkelig diagnose blir aldri stilt før Shepard ble skutt.
Shepard avslører i sin siste episode at hun beklager beslutningen om å forlate Gibbs i Paris og at hun fortsatt er i forelsket i ham. Det fremkommer at hun gjorde alvorlige feil under en hemmelig operasjon ti år tidligere, der hun og Gibbs hadde fått en ordre om å myrde russiske leiemordere og grove forbrytere. Gibbs skjøt mannen, men da Jenny møtte kvinnen, Natasha (også kjent som Svetlana), klarte hun ikke å drepe henne. 
Senere sender Natasha en gruppe leiemordere som til slutt dreper Jenny på en kafe i den californiske ørkenen. Da hun drepes av lederen har Jenny har klart å drepe de øvrige leiemorderne. Lederen blir selv drept av en tidligere NCIS-agent som befant seg utenfor kafeen da skytingen begynte. Gibbs bestemmer seg for å dekke over Jennys feil og den egentlige dødsårsaken ved å brenne ned herskapshuset hun eier i Georgetown mens den russiske leiemorderen Natasha fremdeles er inne i huset. Jenny Shepards dødsfall blir dermed rapportert inn som «død på grunn av brann i hjemmet». Etter Jennys død overtar Leon Vance som assisterende direktør for NCIS, rollen spilles av Rocky Carroll.
Gouna

Levevis

De voksne billene er dagaktive og finnes helst på blomster, der de eter pollen og nektar.

Utbredelse

Slekten er utbredt i Sør-Afrika.
Hans Bagger

Skolegang og studier

Hans Baggers foreldre var Ole Bagger og Maria Lauridsdatter. Han ble født i Lund i Skåne, som på den tiden var dansk, og begynte i 1656 på latinskolen i byen. I 1663 studerte han videre på Københavns Universitet, men ble oppfordret av Peder Winstrup til å studere videre på universitetet i Greifswald, som den gang ble styrt av Sverige. Etter et halvt år reiste han videre og fortsatte sine studier ved universitetet i Rostock. Han fikk reisestøtte av professor Hans Wandal og drog i 1666 til Wittenberg for å studere under Abraham Calovius. 
Deretter (i 1669) reiste han hjem til Lund, hvor han tok magistergrad. Han fikk så en professorstilling i filosofi, og han ble konrektor ved universitetet i Lund. I 1672 reiste han på ny ut for å studere. Denne gang til Oxford og Cambridge i England for å studere østerlandske språk. Han hadde også studier i Holland.

Biskop over Sjælland

I 1674 ble han kalt hjem for å bli stiftsprost og prest ved Vår Frue kirke i København av Christian V. Han giftet seg 12. november 1674 med Margrethe Schumacher, søster til Peder Griffenfeld. Året etter ble han utnevnt til biskop over Sjællands stift, 29 år gammel.

Administrator og liturg

I hele sin virksomhet ivret Hans Bagger for en streng luthersk rettroenhet, og for at Danmark-Norge skulle være et rent luthersk land. Da katolikkene forsøkte å få innpass i landet, stod Hans Bagger i spissen for motstanden. Han brevvekslet med kardinal Albani, som seinere ble Clemens XI. Han motarbeidet også de reformerte.
Som biskop deltok han i arbeidet med revisjon av «Danske Lovs 2. bog», og han var med i en ny revisjon av kirkeritualet som kom ut i 1685. På hans tid var det mange bededager i kirkeåret, og han fikk samlet dem til en felles bededag på 4. fredag etter påske. Det var Hans Bagger som skrev bededagsbønnen. 
I 1688 utgav han ny alterbok, en håndbok for prestene. I fortalen forsvarer han nødvendigheten av et kirkelig ritus.
Blagovesjtsjensk

Blagovesjtsjensk (russisk: Благове́щенск, betyr «Bebudelsens by», kinesisk: 海兰泡 (Hailanpao)) er en russisk by. Den er administrasjonssenteret i Amur oblast, og hadde ved folketellingen i 2002 219 221 innbyggere.
Khovd (provins)

Khovd er en av Mongolias 21 provinser.
Maojian

Maojian (kinesisk: 茅箭区; pinyin: Máojiàn Qū) er et bydistrikt i byprefekturet Shiyan i kinesiske provins Hubei. Det har et areal på 540,3 / 578 km² og teller 232 282 innbyggere (2004).